અમદાવાદ: વપરાયેલા ખાદ્યતેલનો ઉપયોગ કરીને બાયોડિઝલ અસોસિએશન ઓફ ઈંડિયા (BDAI) બાયોડિઝલ તૈયાર કરશે. BDAIનું લક્ષ્ય છે કે ગુજરાતના 2 લાખ રજિસ્ટર્ડ ફૂડ વેન્ડર્સ પાસેથી 1 કરોડ લિટર વપરાયેલું ખાદ્યતેલ એકત્ર કરી બાયોડિઝલ તૈયાર કરવામાં આવે. અમદાવાદમાં મંગળવારે RUCO (રીપર્પસ યુઝ્ડ કૂકિંગ ઓઈલ) એપના લોન્ચિંગ દરમિયાન આ જાહેરાત કરવામાં આવી. આ એપની મદદથી વપરાયેલા ખાદ્યતેલનું વેપારીઓ અને પ્રોસેસિંગ યુનિટ પાસેથી કરાયેલું કલેક્શન મેનેજ કરી શકાશે. અને આ ખાદ્યતેલને એગ્રીગેટર્સની મદદથી બાયોડિઝલ ઉત્પાદક પાસે મોકલાશે. હાલમાં રાજ્યમાં આ પ્રકારના 27 એગ્રીગેટર્સ છે. આગામી એક વર્ષમાં BDAI વધુ એગ્રીગેટર્સ મૂકવાની યોજના બનાવી રહી છે.